**ELŐTERJESZTÉS**

**A Gazdasági és Városstratégiai Bizottság 2017. április 3-i rendkívüli ülésére**

**Javaslat a Homok úti lőtér használatba adási megállapodásának módosítására**

Tájékoztatom a Tisztelt Bizottságot, hogy Szombathely Megyei Jogú Város Önkormányzata a Közgyűlés 339/2013. (VI. 19.) Kgy. számú határozatában foglaltak szerint 2013. szeptember 9. napján használatba-adási megállapodást kötött a Szombathelyi Városi Sportlövő Szövetséggel, mint használóval a 4649/4 hrsz-ú, Homok u. 9. szám alatti ingatlanra vonatkozóan. A szerződés szerint a használó ingyenes használatba kapta az ingatlant 2013. január 1. napjától 2014. április 30. napjáig sportlőtér működtetése céljából. A szerződés a Közgyűlés 241/2014. (V. 29.) Kgy. sz. határozata alapján 2015. április 30. napjáig, a Szombathely Megyei Jogú Város Gazdasági és Városstratégiai Bizottsága 119/2015. (IV. 13.) sz. GVB határozata alapján 2016. április 30. napjáig majd ezt követően a Közgyűlés 208/2016. (VI. 9.) Kgy. sz. határozata alapján 2017. április 30. napjáig meghosszabbításra került.

A megállapodás értelmében a használót az ingyenes használat határozott időre, 2017. április 30. napjáig illeti meg. Amennyiben ezen időpont lejártát megelőző 60 nappal egyik fél sem kéri a szerződés megszüntetését, úgy az minden évben automatikusan meghosszabbodik. A használó minden évben köteles írásban jelezni, ha továbbra is használni kívánja az ingatlant. A kérelem alapján a Tisztelt Bizottság meghozza a szerződés meghosszabbítására vonatkozó tulajdonosi döntést. A használó 2017. február 28-án kelt, és 2017. március 23-án érkezett kérelmében kérte a szerződés meghosszabbítását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. március 30.**

 **/: Dr. Puskás Tivadar :/**

**Határozati javaslat**

**…./2017. (IV. 3.) GVB. számú határozat**

1. A Bizottság Szombathely Megyei Jogú Város Közgyűlésének 208/2016. (VI.9) Kgy. számú határozatában kapott felhatalmazása alapján a Szombathelyi Városi Sportlövő Szövetségnek a szombathelyi 4649/4 hrsz-ú ingatlanra fennálló ingyenes használati jogviszonyát - sportcélú hasznosítási kötelezettséggel - 2017. május 1. napjától 2018. április 30. napjáig változatlan feltételekkel meghosszabbítja.
2. A Bizottság felhatalmazza a polgármestert, hogy az ingyenes használatra vonatkozó megállapodás módosítását aláírja.

**Felelős**:

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

 (a végrehajtásért: Lakézi Gábor, a Városüzemeltetési Osztály vezetője

**Határidő:** 1. pont: azonnal

 2. pont: 2017. április 30.